b'\n_START_ARTICLE_\nFotopletismogram\xc4\x83\n_START_PARAGRAPH_\nO fotopletismogram\xc4\x83 (FPG) este o m\xc4\x83sur\xc4\x83toare volumetric\xc4\x83 a unui organ ob\xc8\x9binut\xc4\x83 optic. O FPG este adesea ob\xc8\x9binut\xc4\x83 prin utilizarea unui pulsoximetru care ilumineaz\xc4\x83 pielea \xc8\x99i m\xc4\x83soar\xc4\x83 modific\xc4\x83rile \xc3\xaen absorb\xc8\x9bia luminii. Un pulsoximetru conven\xc8\x9bional monitorizeaz\xc4\x83 perfuzia s\xc3\xa2ngelui la nivelul dermei \xc8\x99i \xc8\x9besutului subcutanat al pielii._NEWLINE_La fiecare ciclu cardiac, inima pompeaz\xc4\x83 s\xc3\xa2nge spre periferie. Cu toate c\xc4\x83 aceast\xc4\x83 presiune de puls este par\xc8\x9bial amortizat\xc4\x83 p\xc3\xa2n\xc4\x83 c\xc3\xa2nd ajunge la piele, este suficient\xc4\x83 pentru a dilata arterele \xc8\x99i arteriolele din \xc8\x9besutul subcutanat. Dac\xc4\x83 pulsoximetrul este ata\xc8\x99at f\xc4\x83r\xc4\x83 a ap\xc4\x83sa pe piele, o presiune de puls poate fi observat\xc4\x83 \xc8\x99i din plexul venos, ca un mic v\xc3\xa2rf secundar._NEWLINE_Schimbarea \xc3\xaen volum cauzat\xc4\x83 de presiunea pulsului este detectat\xc4\x83 prin iluminarea pielii cu o diod\xc4\x83 emi\xc8\x9b\xc4\x83toare de lumin\xc4\x83 (LED) \xc8\x99i apoi m\xc4\x83surarea cantit\xc4\x83\xc8\x9bii de lumin\xc4\x83 fie transmis\xc4\x83 sau reflectat\xc4\x83 c\xc4\x83tre o fotodiod\xc4\x83. Fiecare ciclu cardiac apare ca un v\xc3\xa2rf, a\xc8\x99a cum se observ\xc4\x83 \xc3\xaen figura al\xc4\x83turat\xc4\x83. Deoarece fluxul de s\xc3\xa2nge la nivelul pielii este influen\xc8\x9bat de mai mul\xc8\x9bi factori fiziologici, FPG poate fi folosit\xc4\x83 pentru a monitoriza respira\xc8\x9bia, hipovolemia \xc8\x99i alte condi\xc8\x9bii ale sistemului circulator. \xc3\x8en plus, forma undei FPG difer\xc4\x83 de la individ la individ \xc8\x99i variaz\xc4\x83 \xc3\xaen func\xc8\x9bie de locul \xc8\x99i modul \xc3\xaen care pulsoximetrul este ata\xc8\x99at.\n_START_SECTION_\nFotopletismograf\n_START_PARAGRAPH_\nUn fotopletismograf este un dispozitiv optic folosit pentru a ob\xc8\x9bine o m\xc4\x83surare volumetric\xc4\x83 a unui organ.'